เยาวภา บุรพลชัย

เยาวภา บุรพลชัย (เกิด: 6 กันยายน พ.ศ. 2527) อดีตนักกีฬาเทควันโดหญิงทีมชาติไทย เจ้าของเหรียญทองแดงในการแข่งขันกีฬาโอลิมปิกฤดูร้อน ครั้งที่ 28 ณ กรุงเอเธนส์  สาธารณรัฐเฮลเลนิก จากการแข่งขันในรุ่น 47-51 กิโลกรัม ที่ต่อมาเยาวภาได้เปลี่ยนกีฬาอาชีพไปเป็นกีฬาฟันดาบสากลน้องวิว-เยาวภา กับเป้าหมายกีฬาฟันดาบสากล

  ประวัติ 
เยาวภา เกิดเมื่อวันที่ 6 กันยายน พ.ศ. 2527 เป็นบุตรีร้อยตรีธำรง กับนางสมศรี บุรพลชัย มีน้องชายหนึ่งคน คือ พระประกิต ฐานชโย หรือ นายประกิต บุรพลชัย (ชื่อเล่น: ปอนด์; 10 เมษายน พ.ศ. 2534 – 16 มกราคม พ.ศ. 2558) อดีตนักกีฬาเทควันโดและฟันดาบ พระประกิตมรณภาพขณะสรงน้ำเนื่องจากสูดแก๊สคาร์บอนที่รั่วออกมาจากเครื่องทำน้ำอุ่น ส่งผลให้สมองขาดอ็อกซิเจน ด้านครอบครัวสมรสกับเกรียงไกร เพิ่มทวี มีบุตรด้วยกัน 4 คน ชาย 2 หญิง 2 

เริ่มเล่นเทควันโดครั้งแรก ตั้งแต่อายุ 15 ปี ขณะศึกษาอยู่ชั้นมัธยมศึกษาปีที่ 3 โดยมี ครรชิต อมรภักดี เป็นผู้ฝึกสอนคนแรก และชัชชัย เช เป็นผู้ฝึกสอนในระดับทีมชาติไทย แต่ในปี พ.ศ. 2551 ก็ประกาศเลิกเล่นเทควันโด เนื่องจากมีอาการบาดเจ็บที่ข้อเท้า จนต้องพักรักษาตัวเป็นเวลานาน ส่วนการเป็นโค้ชให้กับทีมชาติไทยหรือไม่ เป็นเรื่องของอนาคต แต่ขอศึกษาในระดับปริญญาตรีก่อน

นอกจากนี้เยาวภายังสามารถใช้ภาษาได้ถึง 4 ชาติ คือ ภาษาไทย (ภาษาแม่) ภาษาอังกฤษ ภาษาญี่ปุ่น และภาษาเกาหลี

 การศึกษา 
 สำเร็จการศึกษาระดับอนุบาลปีที่ 1 จากโรงเรียนขจรโรจน์วิทยา
 สำเร็จการศึกษาระดับอนุบาลปีที่ 2 - ประถมศึกษาปีที่ 4 จากโรงเรียนเมืองทองนิเวศน์
 สำเร็จการศึกษาระดับประถมศึกษาที่ 6 ที่โรงเรียนวัดเวฬุวนาราม
 สำเร็จการศึกษาระดับมัธยมศึกษา (มัธยมปลาย สายศิลป์-ภาษา) จากโรงเรียนสวนกุหลาบวิทยาลัย นนทบุรี รุ่นที่ 20 อำเภอปากเกร็ด จังหวัดนนทบุรี
 สำเร็จการศึกษาระดับปริญญาตรี ที่คณะมนุษยศาสตร์ มหาวิทยาลัยหอการค้าไทย สาขาวิชาภาษาอังกฤษเพื่อการสื่อสารธุรกิจ (เกียรตินิยมอันดับหนึ่ง)
 เคยศึกษาที่คณะศิลปศาสตร์ มหาวิทยาลัยธรรมศาสตร์ สาขาวิชาประวัตืศาสตร์
 เคยศึกษาที่คณะศิลปศาสตร์ มหาวิทยาลัยอัสสัมชัญ สาขาวิชาภาษาอังกฤษ

 ผลงาน 
เมื่อปี พ.ศ. 2542 ลงแข่งขันรายการ Pro Junior ที่โรงแรมแอมบาสซาเดอร์ เป็นรายการแรก ได้รับรางวัลชนะเลิศ หลังจากนั้น มีผลงานสำคัญที่ได้รับรางวัลดังนี้

 เหรียญเงิน เอเชียนเกมส์ 2002 ที่ปูซาน เกาหลีใต้ พ.ศ. 2545
 เหรียญทองแดง กีฬามหาวิทยาลัยโลก ที่แทกู เกาหลีใต้ พ.ศ. 2546
 เหรียญทองแดง ชิงแชมป์โลก ที่เยอรมนี พ.ศ. 2546
 เหรียญทอง ซีเกมส์ 2003 ที่เวียดนาม พ.ศ. 2546
 เหรียญทองแดง โอลิมปิก ที่กรีซ พ.ศ. 2547
 เหรียญเงิน กีฬามหาวิทยาลัยโลก ที่ตุรกี พ.ศ. 2548
 เหรียญทอง ชิงแชมป์เอเชีย ที่ไทย พ.ศ. 2549
 เหรียญทอง World cup ที่ไทย พ.ศ. 2549

 ผู้จัดรายการ 
 ปี พ.ศ. 2565  ศึกมวยกรงแปดเหลี่ยม "เดอะ ไรส์ ออฟ เดอะ เลเจนด์"  วันเสาร์ เดือนละหนึ่งครั้ง (/YouTube:Legend Fighting Championship, Facebook:Legend Fighting Championships Thailand) (2 เมษายน 2565-)

 ผลงานพิธีกร 
 โทรทัศน์ 
 ปี พ.ศ. 25   (/ช่อง) 

 ออนไลน์ 
 ปี พ.ศ. 2565  ศึกมวยกรงแปดเหลี่ยม "เดอะ ไรส์ ออฟ เดอะ เลเจนด์"  วันเสาร์ เดือนละหนึ่งครั้ง (/YouTube:Legend Fighting Championship, Facebook:Legend Fighting Championships Thailand) (2 เมษายน 2565-) ร่วมกับ แม้ทธิว พอล ดีน, สุวัฒน์ กลิ่นเกษร

การเมือง
เยาวภา เข้าสู่การเมืองโดยการสมัครเข้าเป็นสมาชิกพรรคชาติพัฒนา และลงสมัครสมาชิกสภาผู้แทนราษฎร ในการเลือกตั้งปี พ.ศ. 2554 ในพื้นที่กรุงเทพมหานคร แต่ไม่ได้รับการเลือกตั้งเปิดผลการเลือกตั้ง สส.กรุงเทพ ปชป. 23 เพื่อไทย 10 ที่นั่ง เปิดผลการเลือกตั้ง ส.ส.กรุงเทพ ปชป. 23 เพื่อไทย 10 ที่นั่ง จากมติชน เยาวภาลงสมัครเป็นสมาชิกสภาผู้แทนราษฏรในการเลือกตั้งปี พ.ศ. 2562 ในพื้นที่กรุงเทพมหานคร เขต 28 ในนามพรรคชาติพัฒนา'วิว เยาวภา' ขอคนบางแค เลือกนักกีฬาโอลิมปิกเป็นส.ส.คนแรก แต่ไม่ได้รับการเลือกตั้งวิว เยาวภา แพ้ขาด โพสต์ขอบคุณชาวบางแค 760 เสียงที่วางใจ...

 เครื่องราชอิสริยาภรณ์ 
ราชกิจจานุเบกษา, ประกาศ สำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๐ , เล่ม ๑๒๕ ตอนที่ ๒ ข หน้า ๒๙, ๗ มกราคม ๒๕๕๑

 อ้างอิง 

 แหล่งข้อมูลอื่น 


หมวดหมู่:ชาวไทยเชื้อสายจีน
หมวดหมู่:นักเทควันโดหญิงชาวไทย
หมวดหมู่:นักเทควันโดจากกรุงเทพมหานคร
หมวดหมู่:นักกีฬาชาวไทย
หมวดหมู่:นักเทควันโดในโอลิมปิกฤดูร้อน 2004
หมวดหมู่:นักกีฬาไทยที่ได้เหรียญทองแดงโอลิมปิก
หมวดหมู่:นักกีฬาไทยที่ได้เหรียญเงินเอเชียนเกมส์
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักฟันดาบสากลหญิงชาวไทย
หมวดหมู่:บุคคลจากโรงเรียนสวนกุหลาบวิทยาลัย นนทบุรี
หมวดหมู่:บุคคลจากคณะมนุษยศาสตร์ มหาวิทยาลัยหอการค้าไทย
หมวดหมู่:พิธีกรชาวไทย
หมวดหมู่:ผู้ประกาศข่าวช่อง 3
หมวดหมู่:ยูทูบเบอร์ชาวไทย
หมวดหมู่:นักธุรกิจชาวไทย
หมวดหมู่:นักธุรกิจชาวไทยเชื้อสายจีน
หมวดหมู่:นักการเมืองสตรีชาวไทย
หมวดหมู่:พรรคชาติพัฒนา (พ.ศ. 2550)
หมวดหมู่:ผู้ได้รับเครื่องราชอิสริยาภรณ์ ต.ภ.